Številka: 900 -156/2015 - 4

Datum: 22. 04. 2015

**Z A P I S N I K**

**4. izredne seje Sveta Četrtne skupnosti Moste (ČS Moste),** ki je potekala v torek, 21. 04. 2015 ob 16.00 uri. Potekala je kot osrednja čistilna akcija v sklopu akcije »Za čisto Ljubljano« na dveh lokacijah: v okolju Most z zbirnim mestom Tržnica Moste, Zaloška 55, v okolju Nove Fužine z zbirnim mestom BŠD, Brodarjev trg 10.

NAVZOČI ČLANI SVETA: Mira KLJUČANIN, Stanislava Marija FERENČAK MARIN, Živa

NEVENKIĆ, Radmila ŠEŠIĆ, Igor BOLE, Stanislav MARKOJA, Blanka VILFAN,

Nataša LIVOJEVIČ, Jožica VIRANT, Mojca JAGER, Igor HORVAT, Elvis BALTIĆ,

Mitja ZAPLATIL.

OSTALI NAVZOČI: člani BŠD Fužine, stanovalci DSO Fužine, člani Društva SPM, otroci Cona-

Svetovalnica Fužine CSD Moste-Polje, Kupljenik in Derganc ter drugi predstavniki ČO

DeSUS, delavci OŠ Martina Krpana, člani programa Korak-CSD Moste-Polje, otroci in

mladostniki Skala-mladinska ulična vzgoja, predstavniki Društva upokojencev Nove

Fužine, predstavniki podjetja SEL-ING d.o.o., člani Društva »Svetla pot«, predstavniki

DPM Nove Fužine, nekaj krajanov iz ČS Jarše, iz ČS Polje, ČS Trnovo, člani Društva

tabornikov »Črni mrav«, mladina iz »Cent'r Most«-CSD Moste-Polje, predstavniki Društva

upokojencev Kodeljevo, krajani-posamezniki in skupine iz ulic in blokov, Breda Pšag za

Ekipo za prireditve ČS Moste, Darja Gogala in Barbara Šivec (obe SLS MU MOL).

Opravičili člani: Dmitar Grubor, Milorad Vojnović, Matej Čepeljnik, Lara Valič.

Opravičili ostali: Marko Podobnik (VK ČS Moste).

Članice in člani Sveta ČS Moste so prišli na (glede na predhodno razporeditev dela z organizacijo in izvedbo) na dve zbirni mesti. Na zbirnem mestu Moste, Tržnica Moste, Zaloška 55 sta vodila opravila član in članica Sveta ČS Markoja Stanislav in Virant Jožica. Na zbirnem mestu Nove Fužine, Balinarsko športno društvo Fužine, Brodarjev trg 10, sta vodila dejavnosti: Ferenčak Marin Stanka in Bole Igor.

Preverilo se je udeležbo. Od 17 članov je bilo navzočih 13 članov. Podana je bila ugotovitev, da je 4. izredna seja sklepčna. Sprejet je bil predlagani

**DNEVNI RED:**

1. Priprava na izvedbo seje - osrednja čistilna akcija v sklopu akcije »Za lepšo Ljubljano«, razdelitev nalog, preveritev sklepčnosti, itd.
2. Oblikovanje ekip, čiščenje, razdeljevanje materiala, itd. (ob približno 17.00 uri)
3. Druženje in klepetanje z udeleženci ob prigrizku in napitku (po 18.00 uri in naprej v društveni sobi Balinarsko športnega društva Fužine, Brodarjev trg 10)

Navzočih je bilo 13 članic in članov Sveta ČS Moste. Opredeljenih je bilo 13 članic in članov.

Za predlagani dnevni red je glasovalo 13 članic in članov Sveta ČS Moste.

**DNEVNI RED JE BIL SPREJET.**

**AD 1**

**Priprava na izvedbo seje** - osrednja čistilna akcija v sklopu akcije »Za lepšo Ljubljano«, razdelitev nalog, preveritev sklepčnosti, itd.

Članice in člani Sveta ČS Moste in zunanji člani, ki sestavljajo EKIPO ZA PRIREDITVE, so se na svojem sestanku dne 02. 04. 2015 dogovorili, da se osrednja čistilna akcija ČS Moste izvede v soorganizaciji z Balinarsko športnim društvom /BŠD/ Fužine, Društvom SPM in Društvom tabornikov rodu Črni mrav, in sicer v vsakem vremenu. Vsi navedeni so se dogovorjenih nalog držali.

Člani so pripravili okolje za prihod udeležencev osrednje čistilne akcije. Pred tem sta strokovni delavki SLS MU MOL na obe lokaciji dostavili potreben material, napitke in prigrizke. Priprava okolja je vsebovala preveritev dostave sadik cvetja, pripravo stojnic in miz za razdeljevanje črnih in rumenih vreč, rokavic, načrtovanje smeri čiščenja in usmerjanje udeležencev, pripravo kompletov vrečk s pismi za lastnike psov o pobiranju iztrebkov, predstavitvene mape ČS Moste in drugo.

**AD 2**

**Oblikovanje ekip, čiščenje, razdeljevanje materiala, itd.**

Ob približno 17.00 uri so na zbirni mesti pričeli prihajati udeleženci akcije. Za strokovno pobiranje narkomanskih odpadkov na obeh lokacijah je poskrbelo Društvo SPM in Svetovalnica Fužine ter program Cona. Od stanovalcev se jih je največ udeležilo iz bloka Rusjanov trg 9 kot že tudi leta poprej. Nekateri stalni udeleženci, ki se neumorno udeležujejo osrednje čistilne akcije že leta in leta, so dobili v zahvalo po 2 sadiki okrasne lončnice, ostali po eno. Zbranih je bilo veliko vreč odpadkov, največ so jih zbrali pri čiščenju parkirišča med DSO Fužine in notranjo ulico.

**AD 3**

**Druženje in klepetanje z udeleženci ob prigrizku in napitku**

Druženje je potekalo pred DSO Fužine (palačinka party) in v prostorih društva BŠD Fužine.

Zapisala:

*Darja Gogala Stanislava Marija Ferenčak Marin*

Koordinatorka VI predsednica Sveta Četrtne skupnosti Moste

Mestne občine Ljubljana